Hengenmies pakotettiin sänkyyn ja hänelle laitettiin kondomi.

Naiset myönsivät oikeudessa epäsiveellisen ahdistelun ja sen, että olivat laittaneet kondomin pastorin miehisyyden päälle.

Bulawayossa Zimbabwessa alkoi oikeudenkäynti, jossa kolmea noin 20 vuotiasta naista syytetään paikallisen papin joukkoraiskauksesta. Pastori oli tullut naisten asunnolle perimään velkojaan. Hänet kutsuttiin sisään taloon, pakotettiin sänkyyn ja riisuttiin.

Yksi naisista kävi hakemassa kondomin, joka laitettiin pastorin miehisyyden päälle. Sen jälkeen toinen naisista harrasti seksiä pastorin kanssa muiden pidellessä häntä kiinni.

- Nainen suoritti yhdynnän ilman miehen suostumusta, kertoi syyttäjä Petros Shoko.

Halusi todistaa, että pastorilla on haluja

Naiset kiistivät raiskauksen, mutta myönsivät epäsiveellisen ahdistelun.

Yksi naisista kertoi, että pastorilla oli tapana tulla heidän taloonsa, kun he olivat kylvyssä.

- Pastori väitti, että hän ei kiihotu alastomista naisista, koska hän on hengen mies. Halusin vain nähdä, saako hän erektion.

Nainen sanoi halunneensa todistaa, että pastorilla oli haluja, niin kuin muillakin.

- Kun koskettelin häntä, hän kiihottui välittömästi ja sen halusin nähdä.

Teon jälkeen pastori vietiin paikalliseen sairaalaan tutkimuksiin.

Oikeudenkäynti jatkuu 7. elokuuta.